Sisimiut

From Wikipedia

Location of the Sisimiut municipality in Greenland
Enlarge
Location of the Sisimiut municipality in Greenland
Bybillede fra Sisimiut 1980
Enlarge
Bybillede fra Sisimiut 1980

Sisimiut 1756-mi tunngavilerneqarpoq, nunatsinnilu illoqarfiit annersaat tulleraat. Sisimiut 6005 missaanni inoqarpoq, innuttaasuilu ilai nunaqarfinni pingasuni agguarneqarsimallutik, ukuusut: Itilleq (124-nik inulik), Sarfannguaq (116-it), kiisalu Kangerlussuaq (500-it sinnerlugit). 1948-mi nunaqarfiit qulingiluaasimangaluarput. Kangerlussuaq mittarfeqarfiusoq pisortatigoortumik, Sisimiunut atalermat, 20002-mi nunaqarfinngortinneqarpoq.

Sisimiut kommunea aalisarneq inuutissarsiutini annersaraat, raajat, saattussat, saarulliillu aalisarneqartarlutik. Sisimiut ilisarnaatigivattaaq ilinniartoqarfiunera, inuusuttullu sineriammiit HTX (ingeniør-inngorsinnaaneq il.il.) ilinniarusullugu illoqarfimmukartarput. HTX ilinniartitaaneq 2000-mi atuutinneqalerpoq.

Nunatsinni angallannerup ineriartortinneqarnerup ilutigisaanik Sisimiut 1998-mi suluusalinnut mittarfittaarpoq, minnerunngitsumillu takornariaqarnikkut ilaatigut iluaqutaalersimasoq. Sisimiut tusaamaneqaatingaa aamma Arctic Circle Race, tamannalu unammersuarneq 1996-mi pilersinneqaqqaarpoq, ullumikkumullu avataaniittaaq assut soqutigineqarluni. Sisimiut tusaataat nuannarineqarluni sineriak tamakkerlugu ulluinnarni ilaatigut aamma naalaarneqarsinnaasarpoq. Sisimiut illoqarfiit kujallersaraat kalaallit qimmiinik qimmeqarfiusoq, kujammullu Qaqortoq tikillugu kalaallit qimmiinik qimmeqarfiunngillat. Qallunaalli, europamiut qimmii pigineqarlutik.



Kalaalit Nunaata kommunii
Nanortalik | Qaqortoq | Narsaq | Ivittuut | Paamiut | Nuuk | Maniitsoq | Sisimiut | Kangaatsiaq | Aasiaat | Qasigiannguit | Ilulissat | Qeqertarsuaq | Uummannaq | Upernavik | Qaanaaq | Ammassalik | Ittoqqortoormiit